《赠曹山长老了如》
宋代·孙觌

一念挂世网，平生误儒冠。笑看蝇穴纸，坐待鲇缘竿。

薨薨醯酱蝇，岂识天壤宽。老如本逢掖，诗肩尚儒酸。

久缠冠盖蔓，忽作泡影观。堂堂人天师，三世一指弹。

身闲云月出，骨老霜松寒。我生饱忧患，将心觅人安。

目击有妙寄，语乐非世欢。坐稳且复留，火芋分懒残。

作者简介：孙觌dí（1081～1169）字仲益，号鸿庆居士，常州晋陵（今江苏武进）人。孝宗乾道五年卒，年八十九（《直斋书录解题》卷一八）。孙觌为人依违无操，早年附汪伯彦、黄潜善，诋李纲，后复阿谀万俟卨，谤毁岳飞，《宋史》无传。孙觌善属文，尤长四六。著有《鸿庆居士集》、《内简尺犊》传世。